Nautica keskusesse püstitati EKA tudengite disainitud jõulupuu
#000001
Alates tänasest ootab Nautica ostukeskuse külastajaid EKA tudengite poolt disainitud unikaalne jõulupuu nimega „Kummituskuusk“.
#000002
Keskuse aatriumisse püstitatud puu kõrguseks 7,3 meetrit ja laiuseks 5 meetrit ning see on valmistatud pooleldi läbipaistvast kangast, millele on omakorda trükitud kuusekujutis. Installatsiooni täiendavad ligi 12-meetrine mahalaotatud varjukleebis ning spetsiaalne LED-valgustus.
#000003
„Soovisime Eesti Vabariigi juubeliaasta puhul tähistada jõule pisut erilisemalt ning andsime võimaluse viiele andekale kunstiakadeemia tudengile loomaks Nautica tänavune jõulupuu, mis ühtlaks täiendaks keskuse unikaalset sise- ja väliskujundust,“ sõnas keskuse omanikfirma Capfield juhatuse liige Ruben Gornischeff. „Kõik kolm meieni jõudnud kavandit olid suurepärased ning see tegi lõpliku valiku väga raskeks, kuid ühtlasi andis kindlustunnet, et meie tänavune jõulupuu pakub positiivseid emotsioone kõikidele külastajatele.“
#000004
Capfield on Eestis tegutsev ostukeskuste omanik ja arendaja. Capfieldi portfell koosneb kuuest Eestis asuvast jaekaubanduskeskusest, üüritava brutopinnaga (GLA) üle 80 000 m2ja ka erinevatest arendamiseks ettenähtud kruntidest.
#000007